তৃপ্তি রঞ্জন সেন,খুলনা (পাইকগাছা) থেকে:পাইকগাছায় নিখোঁজ এসএসসি পরীক্ষার্থী বাপ্পীর গত এক সপ্তাহেও সন্ধ্যান পাওয়া যায়নি। এ ঘটনায় পরিবারের পক্ষ থেকে থানায় জিডি করা হয়েছে।
প্রাপ্ত জিডি সূত্রে জানা গেছে, উপজেলার রাড়ুলী ইউনিয়নের বাঁকা আরাজী ভবানিপুর গ্রামের বছির উদ্দীন গাজীর ছেলে ও শহীদ কামরুল মাধ্যমিক বিদ্যালয়ের এসএসসি পরীক্ষার্থী মো: বাপ্পী গাজী (১৭) গত ১০ জানুয়ারি থেকে নিখোঁজ রয়েছে।
এদিন বিকেলে বাড়ি থেকে বেরিয়ে যাওয়ার পর সে আর ফিরে আসেনি। বাড়ি থেকে বেরিয়ে যাওয়ার সময় তার পরনে জিন্স প্যান্ট ও সোয়েটার ছিল। তার আনুমানিক উচ্চতা ৫ ফুট ৬ ইঞ্চি। গত এক সপ্তাহ যাবৎ পরিবারের লোকজন তাকে বিভিন্ন স্থানে খোঁজাখুজি করেও তার সন্ধ্যান পাননি।
এদিকে ছেলেকে ফিরে না পাওয়ায় পিতা বছির ও মা আকলিমা বেগম পাগল প্রায় অবস্থা।
এ ঘটনায় মঙ্গলবার (১৬ জানুয়ারি) সকালে পাইকগাছা থানায় জিডি করা হয়েছে। যার নং- ৬৮৬/১৮, তাং- ১৬/০১/২০১৮ ইং। কোন স্ব-হৃদয়বান ব্যক্তি তার সন্ধ্যান পেলে ০১৯৩৩-৮২৫২১৪ ও ০১৭২৫-৯৯৩৩৪২ নং মোবাইল ফোনে যোগাযোগ করার জন্য অনুরোধ জানিয়েছেন বাপ্পীর পরিবার।
পূর্ববর্তী সংবাদ: ঢাবি অধিভুক্ত ৭ কলেজের মানববন্ধন ১৮ জানুয়ারি
পরবর্তী সংবাদ: উজানের দেশ সমূহ হতে বাংলাদেশে মোট ৫৭ টি নদী প্রবাহিত
বিএফইউজে নির্বাচন ২৮ নভেম্বর